Document ID: 31992D0341

KOMISSION PÄÄTÖS,
tehty 3 päivänä kesäkuuta 1992,
Animon paikallisyksiköiden tietokonepohjaisesta paikantamisesta (92/341/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 91/628/ETY(2), ja erityisesti sen 20 artiklan 3 kohdan,
sekä katsoo, että
komissio on 19 päivänä heinäkuuta 1991 erityisesti tehnyt päätöksen 91/398/ETY(3) eläinlääkintäviranomaiset yhdistävästä tietokoneverkosta (Animo) ja 21 päivänä helmikuuta 1992 päätöksen 92/175/ETY(4) Animo-tietokoneverkon yksiköiden luettelosta ja tunnistamisesta,
Animo-tietokoneverkon toiminnan varmistamiseksi on tärkeää määrätä tietoteknisestä järjestelmästä, jonka avulla voidaan löytää määränpaikkana oleva yksikkö postiosoitteen perusteella, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Jokaisen jäsenvaltion on toimitettava komissiolle ennen 15 päivää kesäkuuta 1992 liitteessä kuvatussa tietokonemuodossa aakkosjärjestyksessä oleva luettelo postiosoitteista. Jokaiseen postiosoitteeseen on liitettävä kyseisen paikallisen yksikön tunnusnumero.
2 Jäsenvaltioiden 1 kohdan mukaisesti toimittamien tietojen perusteella komissio laatii päätöksen 91/398/ETY 2 artiklan 2 kohdan neljännessä luetelmakohdassa määriteltyyn sovellusohjelmistoon sisällytettävän luettelon, johon on koottu koko yhteisön alueella olevien paikallisten yksiköiden postiosoitteet ja tunnusnumerot; komissio toimittaa tämän luettelon jäsenvaltioille.
3 Komissio saattaa 2 kohdassa tarkoitetun kootun luettelon säännöllisin väliajoin ajan tasalle jäsenvaltioiden toimittamien tietojen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä kesäkuuta 1992.

Labels: 12
15
6